               EUROPSKA KOMISIJA
            Bruxelles, 28.10.2020.
            COM(2020) 678 final
            2020/0309(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o gospodarskom partnerstvu između Europske unije i Japana o izmjeni dodataka 2.-C-1. i 2.-C-2. Prilogu 2.-C o motornim vozilima i njihovim dijelovima

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Zajedničkom odboru osnovanom Sporazumom o gospodarskom partnerstvu između Europske unije i Japana u vezi s predviđenim donošenjem Odluke Zajedničkog odbora o izmjeni dodataka 2.-C-1. i 2.-C-2. Prilogu 2.-C o motornim vozilima i njihovim dijelovima.

               2.Kontekst prijedloga

               2.1.Sporazum o gospodarskom partnerstvu između Europske unije i Japana

               Cilj Sporazuma o gospodarskom partnerstvu između Europske unije i Japana („Sporazum”) jest liberalizacija i olakšavanje trgovine i ulaganja te promicanje bliskijih gospodarskih odnosa između stranaka. Sporazum je stupio na snagu 1. veljače 2019.

               2.2.Zajednički odbor

               Člankom 22.1. stavkom 1. Sporazuma osniva se Zajednički odbor koji čine predstavnici obiju stranaka. Člankom 22.1. stavkom 4. utvrđuje se da u cilju uredne i učinkovite primjene Sporazuma „Zajednički odbor:

               (a)na prvom sastanku donosi poslovnik; i

               (b)na prvom sastanku donosi poslovnik panela i kodeks ponašanja za arbitre kako je navedeno u članku 21.30., te postupak medijacije kako je navedeno u članku 21.6. stavku 2.”.

               U skladu s člankom 22.2. stavkom 3. sve odluke i preporuke Zajedničkog odbora donose se konsenzusom.

               2.3.Predviđeni akt Zajedničkog odbora

               Kako bi se uzeo u obzir regulatorni razvoj u Japanu i u EU-u u pogledu provedbe pravilnikâ UNECE-a, predlaže se da Zajednički odbor donese odluku o izmjeni dodataka 2.-C-1. i 2.-C-2. Prilogu 2.-C Sporazumu. Izmjene se sastoje od uključivanja pravilnika UNECE-a br. 53, 85, 145 i 146 u Dodatak 2.-C-1. te uklanjanja pravilnika UNECE-a br. 53 i 85 iz Dodatka 2.-C-2.

               Predviđeni akt postat će obvezujući za stranke u skladu s člankom 22.2. stavkom 1. Sporazuma, u kojemu je navedeno: „Zajednički odbor može donijeti odluke ako je tako predviđeno u ovom Sporazumu. Donesene su odluke obvezujuće za stranke. Svaka stranka poduzima mjere potrebne za provedbu donesenih odluka.”

               3.Stajalište koje treba zauzeti u ime Unije

               Ovim Prijedlogom odluke Vijeća utvrđuje se stajalište koje treba zauzeti u ime Unije u Zajedničkom odboru osnovanom Sporazumom o izmjeni dodataka 2.-C-1. i 2.-C-2. Prilogu 2.-C Sporazumu.

               Na temelju ocjene prve radne skupine za motorna vozila i njihove dijelove stranke su se složile da će Zajedničkom odboru preporučiti donošenje odluke o izmjeni prethodno navedenih dodataka kako bi se uzeo u obzir napredak postignut u regulatornim raspravama Gospodarske komisije Ujedinjenih naroda za Europu (UNECE) koje su se vodile od potpisivanja Sporazuma.

               Uključivanjem tih dodatnih pravilnika UN-a u odgovarajuće dodatke povećala bi se pravna sigurnost za gospodarske subjekte u pogledu regulatornog okvira za povlaštene trgovinske odnose između stranaka.

               4.Pravna osnova

               4.1.Postupovnopravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali mogu „presudno utjecati na sadržaj propisa koje donese zakonodavac Unije”
                  1
               .

               4.1.2.Primjena u predmetnom slučaju

               Zajednički odbor tijelo je osnovano sporazumom, točnije Sporazumom o gospodarskom partnerstvu između Europske unije i Japana.

               Akt koji Zajednički odbor treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člankom 22.2. Sporazuma.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovnopravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, konkretno onoj koja je potrebna za glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnosi se na zajedničku trgovinsku politiku.

               Stoga je materijalnopravna osnova predložene odluke članak 207. UFEU-a.

               4.3.Zaključak

               Pravna je osnova predložene odluke članak 207. UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Zajedničkog odbora izmijeniti dodaci 2.-C-1. i 2.-C-2. Prilogu 2.-C Sporazumu, primjereno je da se nakon donošenja objavi u Službenom listu Europske unije.

               2020/0309 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o gospodarskom partnerstvu između Europske unije i Japana o izmjeni dodataka 2.-C-1. i 2.-C-2. Prilogu 2.-C o motornim vozilima i njihovim dijelovima

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o gospodarskom partnerstvu između Europske unije i Japana („Sporazum”) stupio je na snagu 1. veljače 2019.
                  2

               (2)U Sporazumu, u Prilogu 2.-C o motornim vozilima i njihovim dijelovima, u Dodatku 2.-C-1. nalazi se popis pravilnika UN-a koje primjenjuju obje stranke, a u Dodatku 2.-C-2. popis pravilnika UN-a koje primjenjuje jedna od stranaka, a druga stranka ih još nije razmotrila.

               (3)Od potpisivanja Sporazuma i zbog napretka u regulatornim raspravama u Gospodarskoj komisiji Ujedinjenih naroda za Europu (UNECE) stranke primjenjuju dodatne pravilnike UN-a koji izvorno nisu bili navedeni u dodacima 2.-C-1. i 2.-C-2. Uključivanjem tih dodatnih pravilnika UN-a u odgovarajuće dodatke povećala bi se pravna sigurnost za gospodarske subjekte u pogledu regulatornog okvira za povlaštene trgovinske odnose između stranaka.

               (4)Na temelju članka 23.2. stavka 3. i stavka 4. točke (b) Sporazuma Zajednički odbor može u skladu s odgovarajućim postupcima nacionalnog zakonodavstva stranaka donijeti odluke o izmjeni dodataka 2.-C-1. i 2.-C-2. Prilogu 2.-C Sporazumu.

               (5)S obzirom na to da će predviđena odluka Zajedničkog odbora biti obvezujuća za Uniju, postoji pravna obveza utvrđivanja stajališta koje treba zauzeti u ime Unije u Zajedničkom odboru.

               (6)Odlukom Zajedničkog odbora izmijenit će se Sporazum; stoga je primjereno da se ta odluka objavi u Službenom listu Europske unije nakon što je donese Zajednički odbor,

               DONIJELO JE OVU ODLUKU:

               Članak 1.

               Stajalište o izmjeni dodataka 2.-C-1. i 2.-C-2. Prilogu 2.-C Sporazumu koje treba zauzeti u ime Unije u Zajedničkom odboru utvrđeno je u Prilogu.

               Članak 2.

               Ova je Odluka upućena Komisiji.

               Članak 3.

               Odluka Zajedničkog odbora objavljuje se u Službenom listu Europske unije.

               Sastavljeno u Bruxellesu,

                     Za Vijeće

                     Predsjednik

                     (1)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (2)

                        SL L 330, 27.12.2018., str. 1.–2.

    ---documentbreak---

               EUROPSKA KOMISIJA
            Bruxelles, 28.10.2020.
            COM(2020) 678 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru osnovanom na temelju Sporazuma o gospodarskom partnerstvu između Europske unije i Japana o izmjeni dodataka 2.-C-1. i 2.-C-2. Prilogu 2.-C o motornim vozilima i njihovim dijelovima

               NACRT

               ODLUKE BR. 3/2020 ZAJEDNIČKOG ODBORA U OKVIRU SPORAZUMA O GOSPODARSKOM PARTNERSTVU IZMEĐU EUROPSKE UNIJE I JAPANA

               od [datum]

               o izmjeni dodataka 2.-C-1. i 2.-C-2. Prilogu 2.-C o motornim vozilima i njihovim dijelovima

               ZAJEDNIČKI ODBOR,

               uzimajući u obzir Sporazum o gospodarskom partnerstvu između Europske unije i Japana (dalje u tekstu „Sporazum”), a posebno članak 23.2. stavak 3. i stavak 4. točku (b) te članak 9. stavak 1. Priloga 2.-C Sporazumu,

               budući da:

               (1)Od potpisivanja Sporazuma i zbog napretka u regulatornim raspravama u Gospodarskoj komisiji Ujedinjenih naroda za Europu (UNECE) Europska unija i Japan (dalje u tekstu „stranke”) primjenjuju dodatne pravilnike UN-a koji izvorno nisu bili navedeni u dodacima 2.-C-1. i 2.-C-2. Uključivanjem tih dodatnih pravilnika UN-a u Dodatak 2.-C-1. povećala bi se pravna sigurnost za gospodarske subjekte u pogledu regulatornog okvira za povlaštene trgovinske odnose između stranaka.

               (2)Nakon pozitivne ocjene radne skupine za motorna vozila i njihove dijelove od 11. studenoga 2019. potvrđeno je da će se izmijeniti Dodatak 2.-C-1. uključivanjem pravilnika UNECE-a br. 53, 85, 145 i 146 te da će se izmijeniti Dodatak 2.-C-2. uklanjanjem pravilnika UNECE-a br. 53 i 85.

               (3)Stranke su već dovršile svoje unutarnje postupke potrebne za donošenje Odluke Zajedničkog odbora u okviru Sporazuma te stoga predviđaju razmjenu diplomatskih nota kojima se potvrđuje Odluka u roku od 15 dana od donošenja,

               DONIO JE OVU ODLUKU:

               Članak 1.

               1.Dodatak 2.-C-1. Sporazumu zamjenjuje se tekstom iz Priloga 1. ovoj Odluci.

               2.Dodatak 2.-C-2. Sporazumu zamjenjuje se tekstom iz Priloga 2. ovoj Odluci.

               Članak 2.

               Ova je Odluka sastavljena u dva primjerka na vjerodostojnim jezicima Sporazuma predviđenima u članku 23.8. stavku 1. Sporazuma, pri čemu su svi tekstovi jednako vjerodostojni.

               Članak 3.

               Ova se Odluka potvrđuje i stupa na snagu nakon razmjene diplomatskih nota u skladu s člankom 23.2. stavkom 3. Sporazuma. Ova Odluka stupa na snagu prvog dana mjeseca koji slijedi nakon razmjene tih diplomatskih nota.

               Sastavljeno u ...

                        Za Zajednički odbor u okviru Sporazuma

                        Supredsjedatelj(ica) [za Japan]

                        Supredsjedatelj(ica) [za EU]

               Prilog 1.

               DODATAK 2.-C-1.

               PRAVILNICI UN-A KOJE PRIMJENJUJU OBJE STRANKE

                        Pravilnik

                        br.

                        Naslov

                        3

                        Jedinstvene odredbe o homologaciji katadiopterskih uređaja za motorna vozila i njihove prikolice

                        4

                        Jedinstvene odredbe o homologaciji uređaja za osvjetljenje stražnjih registarskih pločica za motorna vozila i njihove prikolice

                        6

                        Jedinstvene odredbe o homologaciji pokazivača smjera za motorna vozila i njihove prikolice

                        7

                        Jedinstvene odredbe o homologaciji prednjih i stražnjih pozicijskih svjetala, kočnih svjetala i gabaritnih svjetala za motorna vozila (osim motocikala) i njihove prikolice

                        10

                        Jedinstvene odredbe o homologaciji vozila s obzirom na elektromagnetsku kompatibilnost

                        11

                        Jedinstvene odredbe o homologaciji vozila s obzirom na brave i okove za pričvršćivanje vrata

                        12

                        Jedinstvene odredbe o homologaciji vozila s obzirom na zaštitu vozača od upravljačkog mehanizma u slučaju sudara

                        13

                        Jedinstvene odredbe o homologaciji vozila kategorija M, N i O s obzirom na kočenje

                        13-H

                        Jedinstvene odredbe o homologaciji osobnih automobila s obzirom na kočenje

                        14

                        Jedinstvene odredbe o homologaciji vozila s obzirom na sidrišta sigurnosnih pojaseva, sustave sidrišta ISOFIX, sidrišta gornje sigurnosne uzice ISOFIX i sjedeće položaje i-Size

                        16

                        Jedinstvene odredbe o homologaciji:

                        I. sigurnosnih pojaseva, sustava za držanje, sustava za držanje djeteta i sustava za držanje djeteta ISOFIX za putnike u motornim vozilima

                        II. vozila opremljenih sigurnosnim pojasevima, podsjetnicima na vezivanje sigurnosnim pojasom, sustavima za držanje, sustavima za držanje djeteta, sustavima za držanje djeteta ISOFIX i sustavima za držanje djeteta i-Size

                        17

                        Jedinstvene odredbe o homologaciji vozila s obzirom na sjedala, njihova sidrišta i naslone za glavu

                        19

                        Jedinstvene odredbe o homologaciji prednjih svjetala za maglu za motorna vozila

                        21

                        Jedinstvene odredbe o homologaciji vozila s obzirom na njihovu unutarnju opremljenost

                        23

                        Jedinstvene odredbe o homologaciji svjetala za vožnju unatrag i manevarskih svjetala za motorna vozila i njihove prikolice

                        25

                        Jedinstvene odredbe o homologaciji naslona za glavu, ugrađenih ili ne u sjedala vozila

                        26

                        Jedinstvene odredbe o homologaciji vozila s obzirom na njihove vanjske izbočine

                        27

                        Jedinstvene odredbe o homologaciji sigurnosnih trokuta

                        28

                        Jedinstvene odredbe o homologaciji uređaja za zvučno upozoravanje i motornih vozila s obzirom na njihove zvučne signale

                        30

                        Jedinstvene odredbe o homologaciji pneumatskih guma za motorna vozila i njihove prikolice

                        34

                        Jedinstvene odredbe o homologaciji vozila u pogledu sprečavanja rizika od požara

                        37

                        Jedinstvene odredbe o homologaciji žarulja sa žarnom niti za uporabu u homologiranim svjetlima vozila na motorni pogon i njihovim prikolicama

                        38

                        Jedinstvene odredbe o homologaciji stražnjih svjetala za maglu za motorna vozila i njihove prikolice

                        39

                        Jedinstvene odredbe o homologaciji vozila s obzirom na brzinomjer i opremu brojača kilometara uključujući njegovu ugradnju

                        41

                        Jedinstvene odredbe koje se odnose na homologaciju motocikala u vezi s bukom

                        43

                        Jedinstvene odredbe o homologaciji materijala za sigurnosna stakla i njihovu ugradbu na vozila

                        44

                        Jedinstvene odredbe o homologaciji sustava za držanje djece kao putnika u motornim vozilima („sustavi za držanje djeteta”)

                        45

                        Jedinstvene odredbe o homologaciji uređaja za čišćenje glavnih svjetala i motornih vozila s obzirom na uređaje za čišćenje glavnih svjetala

                        46

                        Jedinstvene odredbe o homologaciji uređaja za neizravno gledanje i motornih vozila s obzirom na ugradbu tih uređaja

                        48

                        Jedinstvene odredbe o homologaciji vozila s obzirom na ugradnju uređaja za osvjetljavanje i svjetlosnu signalizaciju

                        50

                        Jedinstvene odredbe o homologaciji prednjih pozicijskih svjetala, stražnjih pozicijskih svjetala, kočnih svjetala, pokazivača smjera i uređaja za osvjetljivanje stražnje registarske pločice vozila kategorije L

                        51

                        Jedinstvene odredbe o homologaciji motornih vozila s najmanje četiri kotača s obzirom na njihove emisije buke

                        53

                        Jedinstvene odredbe o homologaciji vozila s obzirom na ugradnju uređaja za osvjetljenje i svjetlosnu signalizaciju za vozila kategorije L3

                        54

                        Jedinstvene odredbe o homologaciji pneumatskih guma za gospodarska vozila i njihove prikolice

                        58

                        Jedinstvene odredbe o homologaciji:

                        I.uređaja za zaštitu od stražnjeg podlijetanja (RUPD-i)

                        II.vozila s obzirom na ugradnju homologiranog tipa RUPD-a

                        III.vozila s obzirom na njihovu zaštitu od stražnjeg podlijetanja (RUP)

                        60

                        Jedinstvene odredbe o homologaciji motocikala s dva kotača i mopeda s obzirom na vozačeve komande, uključujući označivanje komandi, kontrolnih lampica i pokazivača

                        62

                        Jedinstvene odredbe o homologaciji motornih vozila s upravljačem s obzirom na njihovu zaštitu od neovlaštene uporabe

                        64

                        Jedinstvene odredbe o homologaciji vozila s obzirom na njihovu opremu koja može obuhvaćati: zamjensku jedinicu za privremenu uporabu, gume s produženom mobilnošću i/ili sustav guma s produženom mobilnošću i/ili sustav za nadzor tlaka u gumama

                        66

                        Jedinstvene odredbe o homologaciji velikih putničkih vozila s obzirom na čvrstoću njihove nosive konstrukcije

                        70

                        Jedinstvene odredbe o homologaciji stražnjih ploča za označivanje za teška i dugačka vozila

                        75

                        Jedinstvene odredbe o homologaciji pneumatskih guma za vozila kategorije L

                        77

                        Jedinstvene odredbe o homologaciji parkirnih svjetala za motorna vozila

                        78

                        Jedinstvene odredbe o homologaciji vozila kategorija L1, L2, L3, L4 i L5 s obzirom na kočenje

                        79

                        Jedinstvene odredbe o homologaciji vozila s obzirom na uređaj za upravljanje

                        80

                        Jedinstvene odredbe o homologaciji sjedala u velikim putničkim vozilima i tih vozila s obzirom na čvrstoću sjedala i njihovih sidrišta

                        81

                        Jedinstvene odredbe o homologaciji retrovizora motornih vozila na dva kotača s bočnom prikolicom ili bez nje s obzirom na ugradnju retrovizora na upravljač

                        85

                        Jedinstvene odredbe o homologaciji motora s unutarnjim izgaranjem ili električnih pogonskih sklopova namijenjenih za pogon motornih vozila kategorije M i N s obzirom na mjerenje neto snage i najveće 30-minutne snage električnih pogonskih sklopova

                        87

                        Jedinstvene odredbe o homologaciji svjetala za vožnju po danu za motorna vozila

                        91

                        Jedinstvene odredbe o homologaciji bočnih svjetala za označivanje za motorna vozila i njihove prikolice

                        93

                        Jedinstvene odredbe o homologaciji:

                        I.naprava za zaštitu od prednjeg podlijetanja (FUPD-i)

                        II.vozila s obzirom na ugradnju homologiranog tipa FUPD-a

                        III.vozila s obzirom na njihovu zaštitu od prednjeg podlijetanja (FUP)

                        94

                        Jedinstvene odredbe o homologaciji vozila s obzirom na zaštitu putnika u slučaju čeonog sudara

                        95

                        Jedinstvene odredbe o homologaciji vozila s obzirom na zaštitu putnika u slučaju bočnog sudara

                        98

                        Jedinstvene odredbe o homologaciji glavnih svjetala na motornim vozilima opremljenih izvorima svjetlosti s izbojem u plinu

                        99

                        Jedinstvene odredbe o homologaciji svjetlosnih izvora s izbojem u plinu za uporabu u homologiranim svjetlima s takvim svjetlosnim izvorima u motornim vozilima

                        100

                        Jedinstvene odredbe o homologaciji vozila s obzirom na posebne zahtjeve za električni pogon

                        104

                        Jedinstvene odredbe o homologaciji retroreflektirajućih oznaka za vozila kategorije M, N i O

                        110

                        Jedinstvene odredbe o homologaciji:

                        I.posebnih sastavnih dijelova motornih vozila koja upotrebljavaju stlačeni prirodni plin (SPP) i/ili ukapljeni prirodni plin (UPP) u svojem pogonskom sustavu

                        II.vozila s obzirom na ugradnju posebnih sastavnih dijelova homologiranog tipa za uporabu stlačenog prirodnog plina (SPP) i/ili ukapljenog prirodnog plina (UPP) u njihovu pogonskom sustavu

                        112

                        Jedinstvene odredbe o homologaciji glavnih svjetala motornih vozila koja emitiraju asimetrični kratki svjetlosni snop ili dugi svjetlosni snop ili oba i opremljena su žaruljama sa žarnom niti i/ili LED modulima

                        113

                        Jedinstvene odredbe o homologaciji glavnih svjetala motornih vozila koja emitiraju simetrični kratki svjetlosni snop ili dugi svjetlosni snop ili oba i opremljena su izvorima svjetlosti sa žarnom niti ili s izbojem u plinu ili LED modulima

                        116

                        Jedinstvene odredbe za zaštitu motornih vozila od neovlaštene uporabe

                        117

                        Jedinstvene odredbe o homologaciji guma s obzirom na buku od kotrljanja guma i/ili prianjanje na mokrim površinama i/ili otpor kotrljanja

                        119

                        Jedinstvene odredbe o homologaciji svjetala za skretanje za motorna vozila

                        121

                        Jedinstvene odredbe o homologaciji vozila s obzirom na mjesto ugradnje i označavanje ručnih komandi, kontrolnih lampica i indikatora

                        123

                        Jedinstvene odredbe o homologaciji sustava prilagodljivog prednjeg osvjetljenja (AFS) za motorna vozila

                        125

                        Jedinstvene odredbe o homologaciji motornih vozila s obzirom na prednje vidno polje vozača motornog vozila

                        127

                        Jedinstvene odredbe o homologaciji motornih vozila s obzirom na njihove karakteristike za sigurnost pješaka

                        128

                        Jedinstvene odredbe o homologaciji izvora svjetlosti sa svjetlećom diodom (LED) za uporabu u homologiranim svjetlima motornih vozila i njihovih prikolica

                        129

                        Jedinstvene odredbe o homologaciji unaprijeđenih sustava za držanje djeteta koji se upotrebljavaju u motornim vozilima (ECRS)

                        130

                        Jedinstvene odredbe o homologaciji motornih vozila s obzirom na sustav za upozoravanje na napuštanje prometne trake (LDWS)

                        131

                        Jedinstvene odredbe o homologaciji motornih vozila s obzirom na napredne sustave za kočenje u nuždi (AEBS)

                        134

                        Jedinstvene odredbe o homologaciji motornih vozila i njihovih sastavnih dijelova s obzirom na sigurnost vozila s pogonom na vodik (HFCV)
                           1

                        135

                        Jedinstvene odredbe o homologaciji vozila s obzirom na njihove karakteristike u vezi s bočnim udarom u stup (PSI)

                        136

                        Jedinstvene odredbe o homologaciji vozila kategorije L s obzirom na posebne zahtjeve za električni pogon

                        137

                        Jedinstvene odredbe o homologaciji osobnih automobila u slučaju čeonog sudara s fokusom na sustav za držanje

                        138

                        Jedinstvene odredbe o homologaciji tihih cestovnih vozila s obzirom na njihovu smanjenu čujnost

                        139

                        Jedinstvene odredbe o homologaciji osobnih automobila s obzirom na sustav pomoći pri kočenju (BAS)

                        140

                        Jedinstvene odredbe o homologaciji osobnih automobila s obzirom na elektronički sustav za nadzor stabilnosti (ESC)

                        141

                        Jedinstvene odredbe o homologaciji vozila s obzirom na njihove sustave za praćenje pritiska u gumama (TPMS)

                        142

                        Jedinstvene odredbe o homologaciji motornih vozila s obzirom na ugradbu njihovih guma

                        145

                        Jedinstvene odredbe o homologaciji vozila s obzirom na sidrišta sigurnosnih pojaseva, sustave sidrišta ISOFIX, sidrišta gornje sigurnosne uzice ISOFIX i sjedeće položaje i-Size

                        146

                        Jedinstvene odredbe o homologaciji motornih vozila i njihovih sastavnih dijelova s obzirom na učinkovitost vozila kategorija L1, L2, L3, L4 i L5 s pogonom na vodik koja je povezana sa sigurnošću

               Prilog 2.

               DODATAK 2.-C-2.

               PRAVILNICI UN-A KOJE PRIMJENJUJE JEDNA OD STRANAKA, A DRUGA STRANKA IH JOŠ NIJE RAZMOTRILA

                        Pravilnik br.

                        Naslov

                        Datum primjene druge stranke
                           2

                        73

                        Jedinstvene odredbe o homologaciji: I. vozila s obzirom na njihove bočne zaštitne uređaje (LPD) II. bočnih zaštitnih uređaja (LPD) III. vozila s obzirom na ugradnju homologiranog tipa LPD-a u skladu s dijelom II. ovog Pravilnika

                        126

                        Jedinstvene odredbe o homologaciji pregradnih sustava za zaštitu putnika od pomicanja prtljage, koji se isporučuju kao neoriginalna oprema vozila

                     (1)
                  Ova bilješka prestaje proizvoditi pravne učinke u trenutku kada su obje stranke završile s radom na drugoj fazi GTP-a br. 13 o vozilima na vodik i gorivne ćelije te su primijenile odgovarajući pravilnik UN-a na temelju Sporazuma iz 1958.
                        Za Japan, u mjeri u kojoj su spremnici označeni u skladu s člankom 46. japanskog Akta o sigurnosti plina pod visokim tlakom (zakon br. 204 iz 1951.), uvjeti za homologaciju vozila koje je odobrilo homologacijsko tijelo Europske unije u skladu s pravilnikom UN-a br. 134 su sljedeći: i.
                        materijal spremnika istovrijedan je materijalu SUS F 316L navedenom u japanskoj industrijskoj normi JIS G 3214; za potrebe ove podtočke sukladnost s normom DIN1.4435 od datuma stupanja na snagu ovog Sporazuma smatra se ispunjenjem ovog zahtjeva; ii.
                        „ekvivalent nikla” (% mase) veći je od 28,5; za potrebe ove podtočke „ekvivalent nikla” (% mase) definira se kao: „12.6[C]+0.35[Si]+1.05[Mn]+[Ni]+0.65[Cr]+0.98[Mo]” i dokazuje se dokumentom proizvođača s detaljnim specifikacijama sastava; i iii.
                        rezultat ispitivanja za „smanjenje površine” veći je od 75 %; u slučaju da je rezultat ispitivanja između 72 % i 75 %, zahtjev će se razmotriti uzimajući u obzir „ekvivalent nikla”; i

                     (2)

                        Datumi se dogovaraju u skladu s člankom 5. stavkom 2. ovog Priloga.


               EUROPSKA KOMISIJA
            Bruxelles, 4.8.2020.
            COM(2020) 353 final
            2020/0162(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Međunarodnom vijeću za žitarice u vezi s pristupanjem Ujedinjene Kraljevine Konvenciji o trgovini žitaricama iz 1995.

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje u ime Unije treba zauzeti u Međunarodnom vijeću za žitarice u vezi s pristupanjem Ujedinjene Kraljevine Konvenciji o trgovini žitaricama iz 1995.

               2.Kontekst prijedloga

               2.1.Konvencija o trgovini žitaricama iz 1995.

               Konvencija o trgovini žitaricama iz 1995. („Konvencija”) ima za cilj unaprijediti međunarodnu suradnju u svim aspektima trgovine žitaricama, promicati širenje međunarodne trgovine žitaricama i osigurati najveću moguću slobodu tijeka trgovine tom robom. Cilj je Konvencije i u najvećoj mogućoj mjeri pridonijeti stabilnosti međunarodnih tržišta žitarica u interesu svih zemalja članica, poboljšati svjetsku sigurnost opskrbe hranom te djelovati kao forum za razmjenu informacija i raspravu o problemima povezanima s trgovinom žitaricama koje iznesu članovi.

               Konvencija je stupila na snagu 1. srpnja 1995.

               Unija je stranka Konvencije
                  1
               .

               2.2.Međunarodno vijeće za žitarice

               Međunarodno vijeće za žitarice (engl. „International Grains Council”, IGC), koje upravlja Konvencijom, međuvladina je organizacija sa sjedištem u Londonu koja nastoji ostvariti ciljeve utvrđene u članku 1. Konvencije. IGC je posebno usmjeren na:

               (a)unapređenje međunarodne suradnje u svim aspektima trgovine žitaricama;

               (b)promicanje širenja, otvorenosti i pravičnosti međunarodne trgovine žitaricama;

               (c)pridonošenje stabilnosti međunarodnog tržišta žitarica, jačanje sigurnosti opskrbe hranom u svijetu i pridonošenje razvoju zemalja čija gospodarstva ovise o komercijalnoj prodaji žitarica.

               Ti se ciljevi nastoje postići poboljšanjem transparentnosti tržišta putem razmjene informacija, analize i savjetovanja o razvoju tržišta i politika.

               Međunarodno vijeće za žitarice trenutačno ima 29 članica, uključujući mnoge najveće svjetske proizvođače žitarica i uvoznike. Uz Uniju među njegovim su članovima Argentina, Australija, Kanada, Egipat, Indija, Japan, Rusija, Ukrajina i SAD. Posljednja zemlja koja se pridružila toj organizaciji bila je Republika Srbija, koja je postala članica 1. travnja 2020. Međutim, Kina i Brazil nisu članovi.

               Ukupno 29 članova IGC-a ima ukupno 2 000 glasova.

               Kada je riječ o proračunskim postupcima (vidjeti članak 11. Konvencije), tj. utvrđivanju godišnjih financijskih doprinosa članova, Unija u 2019./2020. ima 372 glasa
                  2
               .

               Za donošenje odluka, tj. za glasanje (vidjeti članak 12. Konvencije), 1 000 glasova dijeli se među 11 članica izvoznica (uključujući Uniju s 245 glasova) i još 1 000 glasova među 18 članica uvoznica. Treba naglasiti da IGC u načelu djeluje na temelju konsenzusa i da je glasanje zapravo vrlo rijetko.

               Na sastancima Međunarodnog vijeća za žitarice Uniju, na temelju članka 17. UEU-a, zastupa Komisija. Države članice mogu prisustvovati sastancima IGC-a, posebno sjednicama Vijeća.

               2.3.Predviđeni akt Međunarodnog vijeća za žitarice

               Ujedinjena Kraljevina
                  3
                podnijela je 9. travnja 2020. službeni zahtjev za pristupanje Konvenciji. Tajništvo IGC-a je 14. travnja 2020. obavijestilo svoje članice o zahtjevu Ujedinjene Kraljevine. Ujedinjena Kraljevina podnijela je zahtjev za članstvo u IGC-u od 1. siječnja 2021. tj. po isteku prijelaznog razdoblja nakon povlačenja Ujedinjene Kraljevine iz Europske unije.

               U skladu s člankom 27. stavkom 2. Konvencije pristup je otvoren vladama svih država pod uvjetima koje IGC smatra primjerenima. U skladu s pravilom 33. točkom (d) Poslovnika Konvencije o trgovini žitaricama („Poslovnik”) Upravni odbor razmatra zahtjeve za pristupanje podnesene na temelju članka 27. stavka 2. i izdaje preporuke IGC-u.

               Glasovi zemlje pristupnice za potrebe članka 11. Konvencije (tj. godišnji financijski doprinos članica) određuju se na temelju udjela ukupne trgovine žitaricama zemlje pristupnice u ukupnoj trgovini žitaricama svih zemalja članica IGC-a, u skladu s pravilom 33. točkom (b) Poslovnika.

               U skladu s člankom 12. stavkom 1. Konvencije, IGC mora utvrditi koje su članice za potrebe Konvencije izvoznice, a koje uvoznice, uzimajući u obzir obrasce trgovanja žitaricama i stajališta tih članica. IGC određuje i njihova glasačka prava u skladu sa stavcima 2. i 3. iste odredbe.

               Rasprava o zahtjevu Ujedinjene Kraljevine započela je na sastanku Upravnog odbora IGC-a održanom 11. svibnja 2020. i nastavljena je na 51. sjednici IGC-a 8. lipnja 2020. (putem videokonferencije). Na toj sjednici IGC se složio da bi službenu odluku o zahtjevu Ujedinjene Kraljevine trebalo donijeti pisanim postupkom (dopisno glasanje) i da bi članice IGC-a svoje primjedbe Tajništvu trebali poslati do 30. listopada 2020. Ako do 30. listopada 2020. Tajništvo IGC ne zaprimi nijedan pisani prigovor od članica IGC-a, smatrat će se da je članstvo Ujedinjene Kraljevine u IGC-u odobreno s učinkom od 1. siječnja 2021.

               Iako u Konvenciji nisu utvrđena posebna pravila o dopisnom glasanju (ili o pisanom postupku), u članku 14. Konvencije o „odlukama IGC-a” nije propisano da se takve odluke moraju donijeti na sjednici IGC-a.

               Sporazum o povlačenju

               U skladu s člankom 129. stavkom 2. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
                  4
                („Sporazum o povlačenju”), tijekom prijelaznog razdoblja Unija će i dalje predstavljati Ujedinjenu Kraljevinu u radu svih tijela osnovanih na temelju međunarodnih sporazuma koje je sklopila Unija. Ujedinjena Kraljevina trebala bi se tijekom prijelaznog razdoblja suzdržavati od svih djelovanja ili inicijativa koje bi mogle štetno utjecati na interese Unije. Međutim, u skladu s člankom 129. stavkom 4. Sporazuma o povlačenju Ujedinjena Kraljevina može tijekom prijelaznog razdoblja pregovarati, potpisivati i ratificirati međunarodne sporazume koje je sklopila u svoje ime u područjima u kojima Unija ima isključivu nadležnost, pod uvjetom da ti sporazumi ne stupaju na snagu niti se primjenjuju tijekom prijelaznog razdoblja.

               3.Stajalište koje treba zauzeti u ime Unije

                  Konvenciju o trgovini žitaricama iz 1995. Unija je sklopila Odlukom Vijeća 96/88/EZ
                     5
                   na razdoblje do 30. lipnja 1998. Prilikom svakog produljenja Konvencija se produžuje za najviše dvije godine u skladu s njezinim člankom 33. Zadnji je put produljena odlukom Međunarodnog vijeća za žitarice u lipnju 2019. i ostaje na snazi do 30. lipnja 2021.
                     6

                  Unija je oduvijek aktivna članica IGC-a i podupire širenje te organizacije.

                  Ujedinjena Kraljevina je važan proizvođač poljoprivrednih proizvoda, među ostalim žitarica, koje su glavni usjev obuhvaćen IGC-om. Dok je Ujedinjena Kraljevina bila članica Unije, trgovina raznim žitaricama između nje i ostalih država članica bila je znatna.

                  Tijekom prijelaznog razdoblja nakon povlačenja Ujedinjene Kraljevine iz Unije, Ujedinjena Kraljevina i dalje je obvezana Unijinim međunarodnim sporazumima, a Unija i dalje predstavlja Ujedinjenu Kraljevinu u IGC-u.

                  U skladu s člankom 21. stavkom 5. Konvencije godišnji financijski doprinosi članova plaćaju se odmah nakon što se utvrde. Unija stoga svoje godišnje doprinose ICG-u plaća tijekom srpnja/kolovoza za cijelu predmetnu financijsku godinu, koja započinje 1. srpnja jedne a završava 30. lipnja sljedeće godine. Doprinos Unije za 2020./2021. bit će isplaćen iz proračuna Unije za 2020., kojem pridonosi i Ujedinjena Kraljevina.

                  Stoga će za cijelu financijsku godinu 2020./2021. doprinos Unije IGC-u pokriti i doprinos Ujedinjene Kraljevine.

                  Svrha je ovog prijedloga utvrditi stajalište Unije u IGC-u u vezi s pristupanjem Ujedinjene Kraljevine Konvenciji od 1. siječnja 2021.

                  S obzirom na to da postupak pristupanja u skladu s odredbama Konvencije podliježe odluci IGC-a, stajalište Unije utvrdit će se na temelju članka 218. stavka 9. UFEU-a.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo.

               4.1.2.Primjena na ovaj predmet

               Predviđenim aktom IGC-a proširuje se članstvo u toj organizaciji. Predviđeni akt IGC-a proizvodi pravne učinke zato što će se njime utvrditi uvjeti tog pristupanja, a posebno zato što će utjecati na ravnotežu u odlučivanju u IGC-u, čije se odluke donose većinom glasova članica izvoznica i članica uvoznica i obvezujuće su za članice, kako je navedeno u članku 14. Konvencije. Utjecat će i na odgovarajuće financijske doprinose stranaka. Stoga je potrebno utvrditi stajalište Unije.

               Predviđenim aktom ne dopunjuje se niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na trgovinu poljoprivrednim proizvodima.

               Stoga je materijalna pravna osnova predložene odluke članak 207. stavak 4. UFEU-a.

               4.3.Zaključak

               Pravna osnova predložene odluke trebao bi biti članak 207. stavak 4. prvi podstavak UFEU-a u vezi s člankom 218. stavkom 9. UFEU-a.

               2020/0162 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Međunarodnom vijeću za žitarice u vezi s pristupanjem Ujedinjene Kraljevine Konvenciji o trgovini žitaricama iz 1995.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 96/88/EZ
                  7
                sklopila Konvenciju o trgovini žitaricama iz 1995. (dalje u tekstu „Konvencija”), koja je stupila na snagu 1. srpnja 1995. Konvencija je prvotno sklopljena na razdoblje od tri godine.

               (2)U skladu s njezinim člankom 33., Međunarodno vijeće za žitarice Konvenciju može produljiti na uzastopna razdoblja od po najviše dvije godine. Konvencija je od njezina sklapanja redovito produljivana za daljnja razdoblja od dvije godine. Konvencija je zadnji put produljena odlukom Međunarodnog vijeća za žitarice 10. lipnja 2019.
                  8
                i ostaje na snazi do 30. lipnja 2021.

               (3)U skladu s člankom 27. stavkom 2. Konvencije pristup je otvoren vladama svih država pod uvjetima koje IGC smatra primjerenima.

               (4)Ujedinjena Kraljevina podnijela je 9. travnja 2020. službeni zahtjev za pristupanje Konvenciji od 1. siječnja 2021.

               (5)Ujedinjena Kraljevina je važan proizvođač žitarica, posebno ječma i pšenice. Ako zahtjev Ujedinjene Kraljevine za pristupanje Konvenciji i sudjelovanje u radu IGC-a bude odobren, Ujedinjena Kraljevina bit će članica uvoznica u skladu s člankom 12. Konvencije. Budući da je Unija članica izvoznica, pristupanje Ujedinjene Kraljevine neće utjecati na broj glasova dodijeljen Uniji u svrhu glasanja na temelju članka 12. Konvencije. Međutim, zbog pristupanja Ujedinjene Kraljevine smanjit će se, od financijske godine 2021./2022., broj glasova dodijeljen Uniji na temelju članka 11. Konvencije, koji se koristi za određivanje financijskog doprinosa članova.

               (6)Primjereno je utvrditi stajalište koje u ime Unije treba zauzeti u Međunarodnom vijeću za žitarice i odobriti pristupanje Ujedinjene Kraljevine Konvenciji na temelju očekivanih uvjeta navedenih u financijskom izvještaju priloženom ovoj Odluci i pod uvjetom da pristupanje ne proizvodi učinke prije isteka prijelaznog razdoblja iz članka 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju te da se Konvencija u odnosu na Ujedinjenu Kraljevinu ne primjenjuje privremeno prije isteka tog prijelaznog razdoblja,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Međunarodnom vijeću za žitarice jest da se odobrava pristupanje Ujedinjene Kraljevine Konvenciji o trgovini žitaricama iz 1995. na temelju očekivanih uvjeta navedenih u financijskom izvještaju priloženom ovoj Odluci i pod uvjetom da pristupanje ne proizvodi učinke prije isteka prijelaznog razdoblja iz članka 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju te da se Konvencija u odnosu na Ujedinjenu Kraljevinu ne primjenjuje privremeno prije isteka tog prijelaznog razdoblja.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                        FINANCIJSKI IZVJEŠTAJ

                        Fin Stat/20/MK/pl/3413793

                        agri.ddg3.g.4(2020)3325110

                        6.22.2020

                        DATUM: 6.6.2020.

                        1.

                        NASLOV PRORAČUNA:

                        Poglavlje 05 06 MEĐUNARODNI ASPEKTI PODRUČJA POLITIKE POLJOPRIVREDE I RURALNOG RAZVOJA

                        05 06 01 Međunarodni poljoprivredni sporazumi

                        ODOBRENA SREDSTVA:

                        B2020: 6 300 000 EUR

                        2.

                        NASLOV:
                        Prijedlog odluke Vijeća o stajalištu koje u ime Europske unije treba zauzeti u Međunarodnom vijeću za žitarice u vezi s pristupanjem Ujedinjene Kraljevine Konvenciji o trgovini žitaricama iz 1995.

                        3.

                        PRAVNA OSNOVA: Pravna je osnova za ovaj prijedlog članak 207. stavak 4. u vezi s člankom 218. stavkom 9. Ugovora o funkcioniranju Europske unije.

                        4.

                        CILJEVI:

                        Odobriti pristupanje Ujedinjene Kraljevine Konvenciji o trgovini žitaricama iz 1995.

                        5.

                        FINANCIJSKI UČINAK

                        RAZDOBLJE OD 12 MJESECI

                           (u EUR)

                        TEKUĆA FINANCIJSKA GODINA 2020.

                        (u EUR)

                        SLJEDEĆA FINANCIJSKA GODINA 2021.

                        (u EUR)

                        5.0.

                        RASHODI

                        –
                              NA TERET PRORAČUNA EU-a
                           (POVRATI/INTERVENCIJE)

                        –
                              NACIONALNA TIJELA

                        –
                              OSTALO

                        -3 024

                        5.1.

                        PRIHODI

                        –
                              VLASTITA SREDSTVA EU-a (PRISTOJBE/CARINE)

                        –
                              NACIONALNI

                        5.0.1.

                        PROCIJENJENI RASHODI

                        5.1.1.

                        PROCIJENJENI PRIHODI

                        5.2.

                        METODA IZRAČUNA: 4 glasa manje za EU, 756 GBP po glasu

                        6.0.

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        DA/NE

                        6.1.

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        DA/NE

                        6.2.

                        HOĆE LI BITI POTREBAN DODATNI PRORAČUN?

                            DA/NE

                        6.3.

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        DA/NE

                        Odluka će imati neznatan pozitivan učinak na proračun EU-a počevši od proračuna za 2021. Očekuje se da će doprinos EU-a biti manji za 3 024 EUR jer će Ujedinjena Kraljevina plaćati vlastiti doprinos za članstvo. Iznos može varirati ovisno o iznosu koji se mora platiti po glasu u GBP te o tečaju EUR/GBP.

                     (1)

                        SL L 21, 27.1.1996., str. 47.

                     (2)

                        Međunarodno vijeće za žitarice posluje na osnovi financijske godine koja traje od 1. srpnja jedne do 30. lipnja sljedeće godine.

                     (3)

                        Dopisima državnih ministara Ministarstva okoliša, prehrane i ruralnih pitanja (DEFRA), Ministarstva za međunarodni razvoj (DFID) i Ministarstva vanjskih poslova i poslova Commonwealtha (FCO).

                     (4)

                        Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju.

                     (5)

                        SL L 21, 27.1.1996., str. 47.

                     (6)

                        Odluka Vijeća (EU) 2019/813 od 17. svibnja 2019. (SL L 133, 21.5.2019., str. 19.).

                     (7)

                        Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).

                     (8)

                        Odluka Vijeća (EU) 2019/813 od 17. svibnja 2019. o stajalištu koje treba zauzeti u ime Europske unije u Međunarodnom vijeću za žitarice u pogledu produljenja Konvencije o trgovini žitaricama iz 1995. (SL L 133, 21.5.2019., str. 19.).


               EUROPSKA KOMISIJA
            Bruxelles, 4.8.2020.
            COM(2020) 355 final
            2020/0163(CNS)
            Prijedlog
            ODLUKE VIJEĆA
            o porezu AIEM primjenjivom na Kanarskim otocima
            {SWD(2020) 154 final}

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Ugovor o funkcioniranju Europske unije (UFEU), koji se primjenjuje na najudaljenije regije EU-a, među kojima su i Kanarski otoci, u načelu ne dopušta da se lokalni proizvodi oporezuju različito od proizvoda iz Španjolske ili drugih država članica. Člankom 349. UFEU-a omogućuje se poduzimanje posebnih mjera za najudaljenije regije EU-a jer se u njemu uvažava da stalni i kombinirani učinci njihove udaljenosti ozbiljno ograničavaju njihov razvoj i utječu na njihovu gospodarsku i socijalnu situaciju.

               Prijedlog se odnosi na Odluku Vijeća o zamjeni važeće Odluke Vijeća br. 377/2014/EU od 12. lipnja 2014.
                  1
                Tom odlukom, donesenom na temelju članka 349. UFEU-a, Španjolskoj se do 31. prosinca 2020. dopušta primjena izuzeća od poreza „Arbitrio sobre Importaciones y Entregas de Mercancías en las Islas Canarias” (dalje u tekstu: „AIEM”) ili njegova smanjenja za određene proizvode koji se proizvode lokalno na Kanarskim otocima.

                  AIEM je neizravni državni porez koji se naplaćuje jednokratno na isporuke robe na Kanarskim otocima. Posebnim mjerama obuhvaćenima Odlukom br. 377/2014/EZ utvrđuje se oblik diferenciranog oporezivanja kojim se pogoduje lokalnoj proizvodnji određenih proizvoda. Ta porezna olakšica državna je potpora koju trenutačno provode španjolska tijela na temelju odjeljka o regionalnim potporama Uredbe o općem skupnom izuzeću
                     2
                  .

                  Cilj je ove mjere osigurati kompenzaciju proizvođačima na Kanarskim otocima zbog stalnih ograničenja povezanih s izoliranošću, ovisnošću o sirovinama i energiji, obvezom stvaranja zaliha, malim lokalnim tržištem i niskom razinom izvozne djelatnosti. Kombinacija tih ograničenja podrazumijeva veće troškove proizvodnje, a time i veću proizvodnu cijenu lokalno proizvedene robe, pa bi bez posebnih mjera lokalni proizvođači bili manje konkurentni od proizvođačâ iz kontinentalnog dijela Europe, čak i ako se uzme u obzir trošak prijevoza robe na Kanarske otoke. Time bi se otežalo održavanje lokalne proizvodnje. Posebne mjere osmišljene su kako bi ojačale lokalnu industriju tako da joj se nadoknade dodatni troškovi i time stvore ravnopravni uvjeti za njezino poslovanje.

                  Španjolska je 24. travnja 2019. Komisiji podnijela zahtjev za produljenje razdoblja primjene Odluke br. 377/2014/EU.

                  S obzirom na zahtjev za produljenje razdoblja primjene Odluke br. 377/2014/EU, Komisija je pokrenula vanjsku studiju radi procjene važećeg režima i potencijalnih učinaka mogućih opcija za razdoblje nakon 2020., uključujući opciju na kojoj se temelji ovaj prijedlog. Na temelju te studije Komisija smatra da je opravdano odobriti zatraženo produljenje, uz određene izmjene postojećeg režima.

                  Stoga ovaj prijedlog uključuje uspostavljanje pravnog okvira za AIEM za razdoblje od 1. siječnja 2020. do 31. prosinca 2027., s revizijama postojećih aranžmana kojima se taj režim nastoji učiniti fleksibilnijim i transparentnijim.

                  Predložene izmjene, uspoređene s trenutačno važećim režimom, navode se u nastavku.

               (a)Revizija kriterija za utvrđivanje prihvatljivih proizvoda

                  U revidiranom režimu predlaže se nova metoda koja se koristi za utvrđivanje proizvoda koji se podupiru u okviru posebnog poreznog režima. Umjesto trenutačno važećeg pristupa u kojem se svaki posebni proizvod izričito utvrđuje u Odluci (na temelju oznaka u rasponu od KN4 do TARIC10), u Prijedlogu odluke navode se samo prihvatljive kategorije proizvoda (KN4), a podroban popis konkretnih proizvoda (oznaka KN8 ili viša) određuju nacionalna tijela u svojim zakonskim i administrativnim okvirima.

                  Španjolska tijela zatražila su da se ovom mjerom osiguraju pogodnosti za 99 kategorija proizvoda pod tarifnim brojevima Harmoniziranog sustava (HS)
                     3
                  , prema četveroznamenkastim oznakama iz kombinirane nomenklature. Komisija se slaže s popisom iz Priloga I. jer su te kategorije proizvoda u skladu s kriterijima prihvatljivosti.

               Proizvodi su odabrani na temelju sljedećih kriterija:

               –da postoji lokalna proizvodnja i da njezin udio na lokalnom tržištu nije manji od 5 %,

               –da postoji znatan uvoz robe (među ostalim iz kontinentalnog dijela Španjolske i drugih država članica) koji bi mogao ugroziti nastavak lokalne proizvodnje i da njegov udio na lokalnom tržištu iznosi najmanje 10 %, i

               –da postoje dodatni troškovi koji povećavaju cijenu lokalne proizvodnje u usporedbi s proizvodima proizvedenima drugdje, čime se smanjuje konkurentnost lokalno proizvedenih proizvoda.

               Od pragova tržišnog udjela može se odstupiti u valjano opravdanim okolnostima, koje uključuju radno intenzivnu proizvodnju, proizvodnju koja je inače od strateške važnosti za lokalni razvoj, proizvodnju podložnu periodičnim fluktuacijama, proizvodnju smještenu u područjima u posebno nepovoljnom položaju, te proizvodnju medicinskih proizvoda i osobne zaštitne opreme koji su potrebni za rješavanje zdravstvenih kriza.

               (b)Revizija mehanizama za utvrđivanje najviše dopuštene razlike

                  Revidiranim režimom nastoje se pojednostaviti aranžmani za utvrđivanje razlike u oporezivanju, čime se zamjenjuju postojeća četiri različita popisa proizvoda, od kojih samo jedan popis ima jedinstveni najviši dopušteni prag od 15 % kao najvišu dopuštenu razliku za sve proizvode navedene u Prilogu I. novoj Odluci.

                  Španjolska tijela odlučit će o odgovarajućem postotku za svaki pojedini proizvod i dostaviti te informacije Komisiji prije stupanja na snagu nove Odluke Vijeća. Unatoč tomu, trebalo bi se primjenjivati kvantitativno ograničenje od 150 milijuna EUR izgubljenog prihoda svake godine, osim u valjano opravdanim slučajevima.

                  Tim popisom proizvoda i najvišom dopuštenom razlikom ostvaruje se cilj iz članka 349. UFEU-a o donošenju posebnih mjera kako bi se uzele u obzir posebne značajke Kanarskih otoka kao regije sa statusom najudaljenije regije EU-a, pri čemu se istodobno ne narušava tržišno natjecanje na način kojim bi se moglo štetiti unutarnjem tržištu.

               (c)Revidirani mehanizmi praćenja

                  Ovim se prijedlogom nastoji i smanjiti opterećenje koje proizlazi iz čestih ponovnih procjena te pojačati korisnost i djelotvornost aktivnosti praćenja i evaluacije. Stoga se u njemu predlaže standardizirana struktura za izvješćivanje koja se temelji na usklađenom skupu pokazatelja koji je zajednički svim najudaljenijim regijama EU-a kojima se pogoduje posebnim poreznim režimom.

               •Dosljednost s postojećim odredbama politike u tom području

                  U Komunikaciji „Jače i obnovljeno strateško partnerstvo s najudaljenijim regijama EU-a”
                     4
                   iz 2017. napominje se da se najudaljenije regije i dalje suočavaju s ozbiljnim izazovima, od kojih su mnogi stalne prirode. U toj je Komunikaciji iznesen pristup Komisije za potporu tim regijama iskorištavanjem njihovih jedinstvenih resursa i utvrđivanjem novih sektora za poticanje rasta i otvaranja novih radnih mjesta.

                  U tom je kontekstu cilj ovog prijedloga podržati najudaljeniju španjolsku regiju u iskorištavanju njezinih resursa radi poticanja rasta i otvaranja novih radnih mjesta u lokalnom sektoru. Ovim se prijedlogom dopunjuje Program za rješavanje problema koji se posebno odnose na udaljenost i otočni položaj (POSEI)
                     5
                  , kojim se usmjerava potpora primarnom sektoru i proizvodnji sirovina, Europski fond za pomorstvo i ribarstvo (EFPR)
                     6
                   te financiranje iz posebne dodatne dodjele sredstava u okviru Europskog fonda za regionalni razvoj (EFRR)
                     7
                  .

               •Usklađenost s drugim politikama Unije

                  Prijedlog je u skladu sa strategijom jedinstvenog tržišta iz 2015.
                     8
                   kojom Komisija nastoji ostvariti povezanije i pravednije jedinstveno tržište od kojeg će koristi imati svi dionici. Jedan od ciljeva predložene mjere ublažavanje je dodatnih troškova s kojima se suočavaju poduzeća u najudaljenijim regijama, što otežava njihovo potpuno sudjelovanje na jedinstvenom tržištu. Zbog ograničenog obujma proizvodnje na koju se prijedlog odnosi i ograničenog područja primjene AIEM-a, koji se primjenjuje samo na Kanarskim otocima, predviđa se da neće biti nikakvih negativnih učinaka na neometano funkcioniranje jedinstvenog tržišta.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna je osnova članak 349. UFEU-a. Tom se odredbom Vijeću omogućuje da donosi posebne odredbe radi prilagođavanja primjene Ugovora na najudaljenije regije EU-a.

               •Supsidijarnost (za neisključivu nadležnost)

                  Samo je Vijeće, na temelju članka 349. UFEU-a, ovlašteno za donošenje posebnih mjera kako bi se prilagodila primjena Ugovorâ na najudaljenije regije EU-a, uključujući zajedničke politike, zbog stalnih ograničenja koja utječu na gospodarsku i socijalnu situaciju u tim regijama. To se odnosi i na odobravanje odstupanja od članka 110. UFEU-a. Prijedlog Odluke Vijeća stoga je u skladu s načelom supsidijarnosti.

               •Proporcionalnost

                  Ovaj je Prijedlog u skladu s načelom proporcionalnosti utvrđenim u članku 5. stavku 4. Ugovora o Europskoj uniji. Predložene izmjene ne prelaze ono što je potrebno za rješavanje predmetnih pitanja te time i za ostvarivanje ciljeva Ugovora o osiguravanju pravilnog i djelotvornog funkcioniranja unutarnjeg tržišta.

               •Odabir instrumenta

                  Predlaže se da se Odluka Vijeća br. 377/2014/EU zamijeni odlukom Vijeća.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

                  Područjem primjene režima AIEM na zadovoljavajući se način odgovara na potrebe predmetnih gospodarskih subjekata. Opravdanje za posebni režim AIEM osiguravanje je potpore lokalnim proizvodima smanjenjem razlike u konkurentnosti lokalnih proizvoda u odnosu na robu proizvedenu izvan otokâ, koja proizlazi iz dodatnih proizvodnih troškova koji su posljedica stalnih ograničenja koja utječu na Kanarske otoke. Režimom AIEM nadoknađuje se samo dio procijenjenih dodatnih troškova. U prosjeku se smanjenom stopom nadoknađuje približno jedna četvrtina dodatnih troškova, ali ukupna nadoknada u novčanom smislu (mjerena u odnosu na ukupni iznos poreza koji se naplaćuje na uvoz) čini samo 14 % ukupnih dodatnih troškova. U tom se smislu AIEM-om ne podupire rast i razvoj u potpunosti, već se ponajprije ublažava smanjenje proizvodnje lokalne industrije na Kanarskim otocima.

                  Rezultati kvantitativne analize podataka iz vanjske studije ukazuju na to da bi uspješnost lokalnih proizvodnih sektora bila znatno lošija bez potpore na temelju AIEM-a. Približno trećina vrijednosti proizvoda koji se podupiru AIEM-om (približno 570 milijuna EUR) u teoriji je potpomognuta mehanizmom porezne razlike, s pozitivnim učincima na zapošljavanje, za koje je od 2014. zabilježeno povećanje od gotovo 2 000 jedinica u sektorima obuhvaćenima AIEM-om, i na broj aktivnih poduzeća, koji se u istom razdoblju povećao za približno 300 jedinica. Nema nikakvih dokaza o koristima za ukupnu vrijednost ulaganja i diversifikaciju proizvodnje. U smislu učinkovitosti, uspješnost posebnog režima općenito je pozitivna, s omjerom od 1 : 3 između „troška” mjere (izgubljeni porezni prihod) i dodatne lokalne proizvodnje koju taj režim potencijalno omogućuje.

               •Savjetovanja s dionicima

                  Općenito gledano, u okviru vanjske studije koja potkrepljuje analizu trenutačno važećeg režima obavljeni su razgovori s približno 120 dionika. U program razgovora bili su uključene relevantne službe Komisije i predstavnici Španjolske.

                  Za potrebe tog savjetovanja pazilo se na to da se osigura odgovarajuća obuhvaćenost relevantnih dionika i ravnoteža među njima, uključujući predstavnike lokalnih proizvodnih sektora (tj. korisnike posebnih režima) i predstavnike sektora trgovine i usluga na koje ti režimi izravno ili neizravno utječu.

               •Procjena učinka

               Ova je inicijativa pripremljena kao uzastopna aktivnost: ex post evaluacija trenutačno važećeg režima nakon koje je uslijedila procjena mogućih budućih kretanja. Takva procjena mogućih učinaka nastavka i moguće izmjene postojećeg režima navedena je u analitičkom dokumentu, uključujući evaluacijski prilog. Ovaj se dokument temelji na vanjskoj studiji i informacijama koje je dostavila država članica.

               4.UTJECAJ NA PRORAČUN

                  Prijedlog ne utječe na proračun Europske unije.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Praćenje provedbe i funkcioniranja odstupanja bit će u nadležnosti španjolskih tijela i Komisije, kao što je bilo i dosad.

                  Od španjolskih tijela zahtijevat će se da do 30. rujna 2025. dostave izvješće za razdoblje od 2019. do 2024. To izvješće uključivat će sljedeće: informacije o dodatnim troškovima povezanima s proizvodnjom, informacije o gospodarskim poremećajima i učincima na tržište, informacije za evaluaciju djelotvornosti, učinkovitosti i usklađenosti s drugim politikama EU-a te informacije o kontinuiranoj relevantnosti i dodanoj vrijednosti EU-a s obzirom na predmetno zakonodavstvo.

                  Izvješćivanjem bi se trebalo nastojati i prikupiti informacije od svih relevantnih dionika o razini i kretanju njihovih dodatnih troškova proizvodnje i troškova usklađivanja te o svim slučajevima narušavanja tržišta.

                  Kako bi se osiguralo da informacije koje prikupe španjolska tijela sadržavaju podatke koji su Komisiji potrebni za donošenje utemeljene odluke o valjanosti i održivosti režima u budućnosti, Komisija će izraditi posebne smjernice o traženim informacijama. Takve će smjernice, u mjeri u kojoj je to moguće, biti zajedničke drugim sličnim programima za najudaljenije regije EU-a koji su uređene sličnim zakonodavstvom.

                  Komisija će na taj način moći procijeniti postoje li još uvijek razlozi kojima se opravdava odstupanje, je li porezna pogodnost koju je odobrila Španjolska i dalje proporcionalna i jesu li moguće alternativne mjere sustavu poreznih odstupanja, uzimajući u obzir njihovu međunarodnu dimenziju.

                  Struktura izvješća o praćenju i podaci koji se zahtijevaju u njemu priloženi su u prilogu II Prijedlogu. Kada španjolska tijela podnesu izvješće o praćenju, Komisija će procijeniti učinke diferenciranih stopa oporezivanja i ocijeniti potrebu za promjenama.

               •Detaljno obrazloženje posebnih odredbi prijedloga

                  Ovaj dio nije primjenjiv jer su članci razumljivi sami po sebi.

               2020/0163 (CNS)

               Prijedlog

               ODLUKE VIJEĆA

               o porezu AIEM primjenjivom na Kanarskim otocima

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 349.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskog parlamenta
                  9
               ,

               u skladu s posebnim zakonodavnim postupkom,

               budući da:

               (1)U skladu s člankom 349. UFEU-a, Vijeće, vodeći računa o strukturno uvjetovanim društvenim i gospodarskim ograničenjima najudaljenijih regija, uključujući njihovu udaljenost, otočni položaj, malu veličinu, složenu topografiju i gospodarsku ovisnost o nekoliko proizvoda, donosi posebne mjere kojima posebno nastoji utvrditi uvjete za primjenu Ugovorâ na te regije, uključujući zajedničke politike.

               (2)Stoga bi trebalo donijeti posebne mjere kako bi se utvrdili uvjeti za primjenu Ugovora na te regije. Pritom se moraju uzeti u obzir posebne značajke i ograničenja tih regija, bez ugrožavanja cjelovitosti i usklađenosti pravnog poretka Zajednice, uključujući unutarnje tržište i zajedničke politike.

               (3)Kanarski otoci znatno su ograničeni svojom gospodarskom ovisnošću o sektoru usluga, a osobito turizmu, mjereno udjelom tog sektora u BDP-u te regije. Taj sektor ima znatno veću ulogu u gospodarstvu Kanarskih otoka nego industrijski sektor.

               (4)Izoliranost i otočni položaj koji su svojstveni otočju sprečavaju slobodno kretanje ljudi, roba i usluga te su drugo najveće ograničenje s kojim se suočavaju Kanarski otoci. Zemljopisni položaj otokâ povećava njihovu ovisnost o zračnom i pomorskom prijevozu. Prijevoz do i od tih udaljenih i izoliranih otoka te na njima dodatno povećava troškove proizvodnje za lokalne industrije. Troškovi proizvodnje veći su jer su te vrste prijevoza manje učinkovite, a skuplje od cestovnog ili željezničkog prijevoza.

               (5)Kao dodatna posljedica te izoliranosti, viši troškovi proizvodnje proizlaze iz ovisnosti tih otokâ o uvozu sirovina i energije, obveze stvaranja zaliha i teškoća koje utječu na nabavu opreme za proizvodnju.

               (6)Malo lokalno tržište i niska razina izvozne djelatnosti, zemljopisna rascjepkanost otočja i obveza održavanja raznolikih malih proizvodnih linija kako bi se ispunili zahtjevi malog tržišta, ograničavaju mogućnosti za ostvarenje ekonomije razmjera.

               (7)Na Kanarskim otocima u mnogim je slučajevima teže ili skuplje koristiti se specijaliziranim uslugama i uslugama održavanja te provoditi obuku za rukovoditelje i tehničare, povjeriti podugovorom drugim osobama obavljanje određenih dijelova posla ili promicati širenje poslovanja izvan regionalnog tržišta. Do stvaranja prevelikih zaliha dolazi i zbog malog broja načina distribucije.

               (8)Kad je riječ o zaštiti okoliša, odlaganje industrijskog otpada i obrada otrovnog otpada uzrokuju veće troškove zaštite okoliša. Ti su troškovi veći jer ne postoje postrojenja za recikliranje, osim za određene proizvode, pa se otpad mora prevoziti radi zbrinjavanja izvan Kanarskih otoka.

               (9)Pažljivim ispitivanjem situacije potvrđuje se da je potrebno odobriti španjolski zahtjev za obnavljanje odobrenja za primjenu poreza na popis proizvoda za koje se dopušta izuzeće za lokalne proizvode.

               (10)Porez AIEM služi cilju samostalnog razvoja sektora industrijske proizvodnje Kanarskih otoka i diversifikacije gospodarstva tih otoka.

               (11)Odlukom Vijeća 2002/546/EZ od 20. lipnja 2002., koja je donesena na temelju članka 299. Ugovora o EZ-u, Španjolskoj je prvotno do 31. prosinca 2011. dopuštena primjena izuzeća od poreza poznatog pod nazivom „Arbitrio sobre Importaciones y Entregas de Mercancías en las Islas Canarias” (dalje u tekstu: „AIEM”) ili njegova smanjenja za određene proizvode koji se proizvode lokalno na Kanarskim otocima. Prilog toj odluci sadržava popis proizvoda na koje se mogu primjenjivati izuzeća od poreza i smanjenja poreza. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 5, 15 ili 25 postotnih bodova, ovisno o proizvodu.

               (12)Odlukom Vijeća br. 895/2011/EU od 19. prosinca 2011. izmijenjena je Odluka Vijeća 2002/546/EZ, čime je razdoblje njezine primjene produljeno do 31. prosinca 2013.

               (13)Odlukom Vijeća br. 1413/2013/EU od 17. prosinca 2013. izmijenjena je Odluka Vijeća 2002/546/EZ, čime je razdoblje njezine primjene produljeno do 30. lipnja 2014.

               (14)Odlukom Vijeća br. 377/2014/EU od 12. lipnja 2014. Španjolskoj je do 31. prosinca 2020. dopuštena primjena izuzeća od poreza poznatog pod nazivom „AIEM” ili njegova smanjenja za određene proizvode koji se proizvode lokalno na Kanarskim otocima. Prilog toj odluci sadržava popis proizvoda na koje se mogu primjenjivati izuzeća od poreza ili smanjenja poreza.

               (15)Najviša diferencirana stopa koja se može primjenjivati na predmetne industrijske proizvode iznosi 15 %. U skladu s načelom supsidijarnosti, španjolska tijela odlučit će o odgovarajućem postotku za svaki pojedini proizvod. Dopušteno diferencirano oporezivanje ne bi smjelo prekoračiti dokazane dodatne troškove. Međutim, ta porezna pogodnost trebala bi se primjenjivati pod uvjetom da je ograničena na iznos od 150 milijuna EUR godišnje, osim u valjano opravdanim slučajevima.

               (16)U skladu s načelom supsidijarnosti i radi osiguranja fleksibilnosti, španjolska tijela mogu izmijeniti popis proizvoda i dopuštenu razliku u njihovu oporezivanju kako bi se odrazila stvarna razina dodatnih troškova koji nastaju u proizvodnji tih proizvoda na Kanarskim otocima. U tom bi kontekstu španjolskim tijelima trebalo omogućiti da, prema potrebi, primjenjuju niže diferencirane stope i da utvrde minimalni porez na određene proizvode, pod uvjetom da su sve izmjene u skladu s ciljevima iz članka 349. UFEU-a. Svaka izmjena popisa proizvoda trebala bi se temeljiti na sljedećim kriterijima prihvatljivosti: da postoji lokalna proizvodnja i da njezin udio na lokalnom tržištu nije manji od 5 %; da postoji znatan uvoz robe (među ostalim iz kontinentalnog dijela Španjolske i drugih država članica) koji bi mogao ugroziti nastavak lokalne proizvodnje i da njegov udio na lokalnom tržištu iznosi najmanje 10 %; i da postoje dodatni troškovi koji povećavaju proizvodnu cijenu lokalno proizvedenih proizvoda u usporedbi s proizvodima proizvedenima drugdje, čime se smanjuje konkurentnost lokalno proizvedenih proizvoda.

               (17)Od pragova tržišnog udjela može se odstupiti u valjano opravdanim okolnostima, koje uključuju: radno intenzivnu proizvodnju; proizvodnju koja je inače od strateške važnosti za lokalni razvoj; proizvodnju podložnu periodičnim fluktuacijama; proizvodnju smještenu u područjima u posebno nepovoljnom položaju, te proizvodnju medicinskih proizvoda i osobne zaštitne opreme koji su potrebni za rješavanje zdravstvenih kriza. Španjolskim bi tijelima trebalo omogućiti da izmijene popis proizvoda i odobrene diferencirane poreze na te proizvode, pod uvjetom da su sve izmjene u skladu s ciljevima iz članka 349. UFEU-a.

               (18)Ciljevi promicanja socioekonomskog razvoja Kanarskih otoka na nacionalnoj se razini odražavaju u svrsi poreza i načinima raspoređivanja prihoda koji se njime ostvaruje. Uvrštenje prihoda od tog poreza u sredstva gospodarskog i poreznog sustava Kanarskih otoka i njegova upotreba za strategiju gospodarskog i socijalnog razvoja, koja uključuje promicanje lokalnih djelatnosti, zakonska je obveza.

               (19)Izuzeća od poreza AIEM ili njegova smanjenja trebala bi se primjenjivati u razdoblju od sedam godina. Da bi Komisija mogla procijeniti jesu li i dalje ispunjeni uvjeti koji opravdavaju odobrenje, Španjolska bi do 30. rujna 2025. trebala dostaviti Komisiji izvješće o praćenju.

               (20)Ovom se Odlukom ne dovodi u pitanje moguća primjena članaka 107. i 108. UFEU-a,

               DONIJELO JE OVU ODLUKU:

               Članak 1.

               1. Odstupajući od članaka 28., 30. i 110. Ugovora o funkcioniranju Europske unije, španjolskim tijelima odobrava se do 31. prosinca 2027. da utvrde, za proizvode obuhvaćene kategorijama navedenima u Prilogu I. i proizvedene lokalno na Kanarskim otocima, potpuna izuzeća od poreza poznatog pod nazivom „Arbitrio sobre Importaciones y Entregas de Mercancías en las Islas Canarias (AIEM)” ili njegova djelomična smanjenja. Ta izuzeća moraju biti dio strategije za gospodarski i socijalni razvoj Kanarskih otoka i pridonositi promicanju lokalnih djelatnosti.

               2. Primjena potpunih izuzeća ili smanjenja iz stavka 1. ne smije dovesti do razlika većih od 15 % za proizvode obuhvaćene kategorijama navedenima u Prilogu I.

               Španjolska je dužna osigurati da izuzeća ili smanjenja koja se primjenjuju na te proizvode ne premašuju postotak koji je neophodno nužan za održavanje, promicanje i razvoj lokalnih djelatnosti. Dopušteno diferencirano oporezivanje ne smije prekoračiti dokazane dodatne troškove.

               3. Ta porezna pogodnost primjenjuje se pod uvjetom da je ograničena na iznos od 150 milijuna EUR godišnje, osim u valjano opravdanim slučajevima.

               Članak 2.

               Proizvodi iz članka 1. stavka 1. ove Odluke odabiru se uzimajući u obzir sljedeće kriterije:

               (a) da postoji lokalna proizvodnja i da njezin udio na lokalnom tržištu nije manji od 5 %;

               (b) da postoji znatan uvoz robe (među ostalim iz kontinentalnog dijela Španjolske i drugih država članica) koji bi mogao ugroziti nastavak lokalne proizvodnje i da njegov udio na lokalnom tržištu iznosi najmanje 10 %;

               (c) da postoje dodatni troškovi koji povećavaju troškove lokalne proizvodnje u usporedbi s proizvodima proizvedenima drugdje, čime se smanjuje konkurentnost lokalno proizvedenih proizvoda.

               Od pragova tržišnog udjela iz točaka (a) i (b) može se odstupiti u valjano opravdanim okolnostima, koje uključuju:

               i. radno intenzivnu proizvodnju;

               ii. proizvodnju koja je inače od strateške važnosti za lokalni razvoj;

               iii. proizvodnju podložnu periodičnim fluktuacijama;

               iv. proizvodnju smještenu u područjima u posebno nepovoljnom položaju;

               v. proizvodnju medicinskih proizvoda i osobne zaštitne opreme koji su potrebni za rješavanje zdravstvenih kriza.

               Članak 3.

               Španjolska tijela dužna su do 1. siječnja 2021. dostaviti Komisiji početni popis proizvoda na koje se primjenjuju izuzeća i smanjenja. Ti proizvodi moraju biti obuhvaćeni kategorijama proizvoda koje su navedene u Prilogu I. ovoj Odluci.  Španjolska tijela mogu mijenjati taj popis proizvoda pod uvjetom da je Komisija obaviještena o svim relevantnim informacijama.

               Članak 4.

               Španjolska je dužna najkasnije do 30. rujna 2025. podnijeti Komisiji izvješće kako bi joj omogućila da procijeni jesu li i dalje ispunjeni uvjeti koji opravdavaju odobrenje utvrđeno u članku 1. ove Odluke. Izvješće mora sadržavati informacije koje se zahtijevaju u Prilogu II.

               Članak 5.

               Ova se Odluka primjenjuje od 1. siječnja 2021.

               Članak 6.

               Ova je Odluka upućena Kraljevini Španjolskoj.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća br. 377/2014/EU od 12. lipnja 2014. o porezu AIEM primjenjivom na Kanarskim otocima,SL L 182, 21.6.2014., str. 4.–8.

                     (2)

                        Uredba o općem skupnom izuzeću (Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora) pravna je osnova iz prava EU-a na temelju koje se program državne potpore AIEM dopušta u okviru pravila EU-a.

                     (3)

                        Kombinirana nomenklatura (KN) alat je za razvrstavanje robe koji se upotrebljava u okviru Zajedničke carinske tarife, a uređen je Uredbom Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi. Temelji se na nomenklaturi Harmoniziranog sustava (HS) koju vodi Svjetska carinska organizacija (WCO). Njezini klasifikacijski tarifni brojevi sastoje se od četiriju znamenki.

                     (4)

                        COM(2017) 623 final

                     (5)

                        Uredba (EU) br. 228/2013 Europskog parlamenta i Vijeća od 13. ožujka 2013.

                     (6)

                        Uredba (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo.

                     (7)

                        Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo.

                     (8)

                        Komunikacija Komisije Europskom parlamentu, Vijeću, Europskom
                        gospodarskom i socijalnom odboru i Odboru regija – Poboljšanje jedinstvenog tržišta: više
                        prilika za ljude i poduzeća (COM(2015) 550 final), str. 4.

                     (9)

                        SL C , , str. .

    ---documentbreak---

               EUROPSKA KOMISIJA
            Bruxelles, 4.8.2020.
            COM(2020) 355 final
            PRILOZI

            Prijedlogu odluke Vijeća
            o porezu AIEM primjenjivom na Kanarskim otocima
            {SWD(2020) 154 final}

               PRILOG I.

               Popis proizvoda iz članka 1. stavka 1. u skladu s kategorijama proizvoda pod tarifnim brojevima Harmoniziranog sustava

               Poljoprivreda, stočarstvo, šumarstvo i ribarstvo

               0203
                      0204
                     0207
                     0407
                     0603
                     0701
                     0703
                     0706
                     0708
                     0810

               Rudarstvo i vađenje kamena

               2516
                      6801
                     6802
                     6810

               Građevinski materijali

               2523
                      3816
                     3824
                     6809
                     7006
                     7007
                     7008
                     7009
                     7010

               Kemikalije

               2804
                     2807
                      2811
                     2828
                     2853
                     3102
                     3105
                     3208
                     3209
                     3212
                     3213
                     3214
                     3304

               3401
                     3402
                     3406
                     3814
                      3917
                     3920
                     3923
                     3925
                     4012

               Proizvodi kovinoprerađivačke industrije

               7308
                      7309
                      7604
                     7608
                     7610
                     8415
                     8424
                     8907
                     9403
                     9404
                     9406

               Proizvodi industrije hrane i pića

               0210
                      0305
                     0403
                     0406
                     0901
                     1101
                     1102
                     1601
                     1602
                     1702
                     1704
                     1806
                     1901 1902
                     1904
                     1905
                     2002
                     2005
                     2006
                     2007
                     2008
                     2009
                     2103
                     2105
                     2106
                     2201

               2202
                     2203
                     2204
                     2208
                     2309

               Duhan

               2402

               Tekstili, koža i obuća

               6109
                     6112

               Papir

               4808
                     4811
                     4818
                     4819
                     4821
                     4823

               Proizvodi grafičke industrije

               4909
                     4910
                     4911

               PRILOG II.

               Informacije koje se trebaju uključiti u izvješće o praćenju iz članka 4.

               1. Procijenjeni dodatni troškovi. Španjolska tijela šalju sažetak izvješća s podacima koji su dostatni za ocjenu o postojanju dodatnih troškova koji povećavaju proizvodne troškove lokalno proizvedenih proizvoda u usporedbi s proizvodima proizvedenima drugdje. U sažetku izvješća navode se barem sljedeće informacije, ako su dostupne: ulazni troškovi, troškovi prevelikih zaliha, troškovi opreme, dodatni troškovi rada i financijski troškovi. Ti se podaci navode s upućivanjem barem na kategorije proizvoda pod tarifnim brojevima Harmoniziranog sustava, prema četveroznamenkastim oznakama iz kombinirane nomenklature.

               To izvješće mora sadržavati sažetak rezultata podrobnih ad hoc studija o dodatnim troškovima koje je Španjolska dužna i dalje periodično provoditi.

               2. Ostale subvencije. Španjolska tijela šalju popis svih ostalih mjera pomoći i potpore koje se odnose na dodatne operativne troškove gospodarskih subjekata povezane sa statusom najudaljenije regije Kanarskih otoka.

               3. Učinak na javni proračun. Španjolska tijela popunjavaju tablicu 1. navodeći procijenjeni ukupni iznos (u EUR) naplaćenog ili nenaplaćenog poreza na temelju režima AIEM.

               Tablica 1.

                        Godina*

                        2019.

                        2020.

                        2021.

                        2022.

                        2023.

                        2024.

                        Napomene**

                        Izgubljeni porezni prihodi

                        Porezni prihodi – uvoz

                        Porezni prihodi – lokalna proizvodnja

               Napomene uz tablicu:

               (1)„izgubljeni porezni prihodi”: ukupni iznos (u EUR) nenaplaćenog poreza zbog razlika u porezima primijenjenih na lokalnu proizvodnju (smanjenja poreza/izuzeća od poreza). Na razini proizvoda izračunava se tako da se vrijednost proizvodnje prodane na lokalnom tržištu (tj. oduzimajući vrijednost izvoza) pomnoži s primijenjenom razlikom u porezu. Potom se pokazatelj izračunava zbrajanjem procjena na razini proizvoda;

               (2)„porezni prihodi – uvoz”: ukupni iznos (u EUR) poreza naplaćenog na uvoz oporezivih proizvoda;

               (3)„porezni prihodi – lokalna proizvodnja”: ukupni iznos (u EUR) poreza naplaćenog na oporezive lokalne proizvode;

               (4)(*) informacije možda neće biti dostupne za sve navedene godine;

               (5)(**) navesti primjedbe i pojašnjenja ako se smatra da su relevantni.

               4. Učinak na ukupne gospodarske rezultate. Španjolska tijela popunjavaju tablicu 2. navodeći sve podatke koji pokazuju učinak smanjenih poreza na socioekonomski razvoj regije. Pokazatelji koji se zahtijevaju u tablici odnose se na rezultate podupiranih sektora u usporedbi s općim rezultatima u regionalnom gospodarstvu. Ako neki od pokazatelja nisu dostupni, u izvješće se uvrštavaju alternativni podaci o ukupnim socioekonomskim rezultatima regije.

               Tablica 2.

                        Godina*

                        2019.

                        2020.

                        2021.

                        2022.

                        2023.

                        2024.

                        Napomene**

                        Regionalna bruto dodana vrijednost

                        -u podupiranim sektorima

                        Ukupno regionalno zapošljavanje

                        -u podupiranim sektorima

                        Broj aktivnih poduzeća

                        -u podupiranim sektorima

                        Indeks razine cijena – kontinentalni dio

                        Indeks razine cijena – regija

               Napomene uz tablicu:

               (1) „podupirani sektori”: određeni su kao gospodarski sektori (prema definiciji iz klasifikacije NACE ili sličnoj definiciji) u kojima se proizvodnji (prema obujmu proizvodnje) općenito pogoduje smanjenjima poreza/izuzećima od poreza;

               (2)(*) informacije možda neće biti dostupne za sve navedene godine;

               (3)(**) navesti primjedbe i pojašnjenja ako se smatra da su relevantni.

               5. Specifikacije režima. Španjolska tijela popunjavaju tablice 3. i 4. za svaki proizvod (KN4, KN6, KN8 ili TARIC10, ovisno o tome što se primjenjuje) i po godini (od 2019. do 2024.). Popis uključuje samo proizvode kojima se pogoduje diferenciranim poreznim stopama.

               Tablica 3. Utvrđivanje proizvodâ i primijenjenih stopa.

                        Podupirani proizvodi – oznaka KN (4, 6, 8 ili 10 znamenki)

                        Godina

                         Odobrena kategorija KN4

                        Specifikacije oznaka

                        Vanjska porezna stopa

                        Unutarnja porezna stopa

                        Primijenjena razlika u poreznim stopama

                        Napomene**

                        2019.

                        2020.

                        2021.

                        2022.

                        2023.

               Napomene uz tablicu:

               (1)„odobrena kategorija KN4”: kategorija KN4 odobrena u ovoj Odluci;

               (2)„specifikacije oznaka”: u slučaju da je različito postupanje prošireno na različite deseteroznamenkaste oznake ili na temelju drugih ad hoc specifikacija iz definicija KN/TARIC;

               (3)„vanjska porezna stopa”: porezna stopa koja se primjenjuje na uvoz;

               (4)„unutarnja porezna stopa”: porezna stopa koja se primjenjuje na lokalnu proizvodnju;

               (5)„primijenjena razlika u poreznim stopama”: razlika između vanjske i unutarnje stope;

               (6) (**) navesti primjedbe i pojašnjenja ako se smatra da su relevantni.

               Tablica 4. Tržišni udio podupiranih proizvoda.

                        Podupirani proizvodi – oznaka KN (4, 6, 8 ili 10 znamenki)*

                        Godina

                        Količina

                        Vrijednost (u EUR)

                        Napomene**

                        lokalna proizvodnja

                        jedinica

                        uvoz

                        tržišni udio**

                        lokalna proizvodnja

                        uvoz

                        tržišni udio**

                        2019.

                        2020.

                        2021.

                        2022.

                        2023.

               Napomene uz tablicu:

               (1)(*) prvi stupac trebalo bi ispuniti jednako kao i u prethodnoj tablici kako bi se podaci podudarali;

               (2)„obujam”: u stupcu „jedinica” potrebno je navesti mjernu jedinicu (tone, hl, komadi itd.);

               (3)„vrijednost”: za uvoz se podudara s oporezivim iznosom;

               (4)(**) „tržišni udio”: tržišni udio izračunava se oduzimanjem izvoza lokalnih proizvoda;

               (5)(***) navesti primjedbe i pojašnjenja ako se smatra da su relevantni.

               6. Nepravilnosti. Španjolska tijela dostavljaju informacije o svim istragama administrativnih nepravilnosti u kontekstu primjene odobrenja, a posebno u vezi s utajom poreza ili krijumčarenjem. Navode podrobne informacije, uključujući barem informacije o prirodi predmeta, vrijednosti i razdoblju.

               7. Pritužbe. Španjolska tijela dostavljaju informacije o tome jesu li lokalna, regionalna ili nacionalna tijela primila bilo kakve pritužbe u vezi s primjenom odobrenja, neovisno o tome jesu li ih uputili korisnici ili nekorisnici.